Rungus

Etnik **Rungus** merupakan salah satu kelompok etnik yang berasal dari Sabah dan juga merupakan salah satu penduduk asli kepulauan Borneo Utara. Rungus terkenal dengan panggilan sebagai Dayak Rungus, Dayak Laut,Momogun, Momogun Rungus, Momogun Laut, Dusun Laut atau Rungus.
Penempelan kata Dayak di depan nama Rungus tidak lazim di Malaysia, sehingga hanya disebut Etnik Rungus.
Jika digabung dengan etnik lain asal Sabah disebut kelompok Kadazan-Dusun-Murut-Rungus.

## Bahasa dan Dialek Rungus
"Rungus" berasal dari perkataan Rungsud iaitu nenek moyang suku Rungus yang berhijrah dari Nunuk Ragang ke pesisiran pantai di Semenanjung Kudat, Teluk Marudu, Pitas, Beluran dan Telupid.

**Contoh bahasa rungus:**

**A**

- aa'kanon = tidak akan dimakan

- abwagkos = berinisiatif, rajin

**B**

badi = pekan, tamu

bahul = pantun 

## Teori Asal Kaum Rungus
Ragang yaitu suatu tempat yang terletak di Daerah Ranau, Sabah. Terdapat juga beberapa teori yang lain iaitu teori penghijrahan dari Tanah Besar China, etnik Dayak dari Kalimatan dan Kepulauan Luzon di Filipina.Berdasarkan kajian etnologi yang dijalankan oleh Arena Wati (1978:9, dalam Jeubirin Bin Sopital, 2000:47), beliau menyatakan ciri-ciri fizikal orang Rungus iaitu kulit berwarna kuning langsat, bertubuh kecil dan agak pendek seperti orang Cina sehingga beliau mengandaikan bahawa orang Rungus termasuk dalam rumpun Monggol. Menurut Inggul Pulok (1991), bilangan sebenar penduduk berketurunan Momogun Rungus di Negeri Sabah tidak dapat dipastikan dengan tepat kerana tiada banci khusus bagi penduduk Momogun Rungus oleh Jabatan Perangkaan.

Aki Rungsud merupakan seorang tokoh Momogun Laut yang membuka kawasan Kudat-Bandau pada zaman dahulu. Manakala Momogun adalah nama bangsa orang Rungus. Menurut legenda Momogun Rungus Aki Rungsud adalah tokoh yang membuka kawasan Bandau -Kudat sebagai kawasan Perdagangan Barter yang terbesar di rantau Borneo pada zaman dahulu. Teluk Bandau merupakan satu pusat dagangan Momogun Rungus Kuno. Barangan yang di perdagangkan di teluk Bandau ialah ubi kayu, pisang, jagung, labu, hasil-hasil hutan, kain tenunan Rungus dan sebagainya. Manakala masyarakat Momogun Rungus berdagang dengan pihak Sulu dan Brunei untuk mendapatkan barangan logam, barangan tembaga cina, tembikar cina, kain cina dan sebagainya. Momogun Rungus mempunyai adat berdagang sendiri di mana para pedagang dari luar tidak di benarkan menggali tanah lebih dari "Duvo Lzangod" bersamaan dua kaki. Para pedagang luar tidak boleh menebang hutan atau membuka kawasan untuk penternakan ataupun perkebunan. Ini kerana ia melanggar hukum keagamaan Labus (Lzabvus) bangsa Momogun Rungus. Sistem kesukuan Momogun Rungus ini merupakan satu sistem yang BERDAULAT pada zaman itu.

Pada hari ini secara politik dan bagi kepentingan politik, Rungus kini digolongkan ke dalam kelompok kaum Kaum Kadazan-Dusun. Dari segi seni arkitektur dan bahasa, jelas bahawa masyarakat Momogun Rungus ialah satu sistem kebudayaan yang sama dengan kebudayaan Dayak. Dayak adalah sebutan khusus bagi penduduk ASLI KEPULAUAN BORNEO.

Momogun Rungus yang mendiami kawasan Kudat adalah terdiri daripada beberapa suku iaitu:
* Rungus Kirangavan
* Rungus Pilapazan
* Rungus Gandahon
* Rungus Gonsomon
* Rungus Nuluw

Manakala ada Momogun Rungus seperti yang di kenali seperti dibawah atas beberapa faktor kelainan loghat atau dialek sebagai loghat suku atau sub-suku Rungus:
* Rungus Piromitan
* Rungus Tindal Sondot

## Referensi